Die week was die kopies wat na my kant toe gekom het maar skaars. ‘n Belangrike bron was die week stil – ek vermoed hy is siek, want hy was die afgelope jaar baie in en uit die die hospitaal. Dis lekker as wildvreemde mense jou vriende word deur sosiale media en blogs. Baie mense verstaan dit nie, maar vir my is jy spesiaal en jy vul my lewe met vreugde. Ek lag en huil saam met jou en moet jou bedank vir die spesiale manier waarop jy my lewe aanraak. Vir die wat nie meer met ons is nie – jou plek is leeg … hier en in my hart.
Ek hoop daar is iets om oor te glimlag of vir jou wenslysie by die kopies die week. Dankie vir die inloer.
Jeugdag is vir my altyd so halwe hartseer herdenkingsdag.. Behalwe dat ek baie lief is vir kinders, weet ek daar ‘n hele geslag daar buite wat heelwat verloor het terwyl daar geëksperimenteer is in die onderwys. Hulle gaan dit nooit in hulle leeftyd inhaal nie. Ek is ook jammer vir my persoonlike aandeel daaraan.